Den [[1. juli]] [[1900]] giftede Sophie og Franz Ferdinand sig i [[Zákupy|Reichstadt]] under afkald på tronfølge for Sophie og deres fælles børn. Schloss Reichstadt var udset til enkesæde for Maria Theresia, Franz Ferdinands stedmor. Ved brylluppet deltog hverken hans brødre [[Otto Franz Joseph af Østrig|Otto]] og [[Ferdinand Karl af Østrig (1868–1915)|Ferdinand Karl]] eller hans søster [[Margarete Sophie af Østrig|Margarete Sophie]], men hans stedmor og hendes døtre [[Maria Annunziata af Østrig|Maria Annunziata]] og [[Elisabeth Amalie af Østrig|Elisabeth Amalie]] var med. Sophie fik tildelt titlen "Fyrstinde af Hohenberg" af kejser [[Franz Joseph 1. af Østrig-Ungarn|Franz Joseph 1.]] Selv om Sophie var tronfølgerens hustru, fik hun en andenklasses behandling ved hoffet. Hun måtte fx ikke sidde i den kongelige loge i teatret eller køre med i ærkehertugens vogn ved parader.
Historie